หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
8 พ.ค. 2558

KTB ฟื้น แนวรับ 19.30 บาท แนวต้าน 21.40 บาท
ประเด็นวิเคราะห์:
– KTB ไหลลงมาแรงลากเลือดจากตั้งแต่วันที่ 20 เม.ย. ที่ผ่านมา จนถึงวานนี้ปรับตัวลดลงไปถึง 16.59% แต่อย่างไรก็ตามหากมองดูแท่งเทียนวานนี้ ถือว่ามีสัญญาณที่ดีจากการไม่ได้ทำ Low ใหม่เกิดขึ้นแถมยังปรับตัวเพิ่มขึ้นมาได้เล็กน้อย สวนทางกับ SET Index ที่ลดลงถึง 17 จุด สิ่งนี้อาจเป็นสัญญาณชี้นำเล็กๆว่าแรงขาย KTB เริ่มที่จะหมดลงแล้ว
– ขณะที่หากดู Indicator ทางเทคนิคหลายๆตัว จะพบว่าราคาปัจจุบันของ KTB ลงมาต่ำเตี้ยติดดิน เช่น RSI ล่าสุดอยู่ระดับ 19% ซึ่งถือเป็นระดับต่ำสุดตั้งแต่ปี 2014 เป็นต้นมา เช่นเดียวกับ MACD ที่ลงมาระดับ 0.8 ซึ่งต่ำสุดในรอบปีเช่นเดียวกันสิ่งนี้อาจทำให้ราคา KTB มีความเสี่ยงขาลงที่จำกัด และน่าจะฟื้นตัวได้ในระยะถัดไป โดยมีแนวต้านแรกที่ 20.10 บาท หากผ่านได้มีเป้าหมายถัดไปที่ 21.40 บาท
– ซื้อ โดยมีเป้าหมายทำกำไรที่ 21.40 บาท และตั้งจุดตัดขาดทุนที่ 19.30 บาท